AIŠKINAMASIS RAŠTAS

Dėl audito įmonės išrinkimo uždarosios akcinės bendrovės Molėtų autobusų parko 2015 ir 2016 metų finansinių ataskaitų rinkinių auditui atlikti

**1. Parengto tarybos sprendimo projekto tikslai ir uždaviniai**

Uždaroji akcinė bendrovė Molėtų autobusų parkas (toliau – Bendrovė) 2015 m. gruodžio 3 d. raštu Nr. IS-29 „Dėl finansinės atskaitomybės audito paslaugų pirkimo“ prašo išrinkti audito įmonę 2015 ir 2016 metų finansinių ataskaitų rinkinių auditui atlikti. Bendrovė raštu apklausė tris tiekėjus dėl audito paslaugų atlikimo. Pasiūlymų vertinimo kriterijus – mažiausia kaina. Prie rašto pridedama audito įmonių pasiūlymai. Už 2015 ir 2016 m. finansinių ataskaitų rinkinių audito atlikimą Bendrovėje mažiausią kainą - 1300,0 EUR (be PVM) – pasiūlė uždaroji akcinė bendrovė „Analitika“.

Vadovaudamasis Lietuvos Respublikos akcinių bendrovių įstatymo 20 straipsnio 1 dalies 5 punktu, visuotinis akcininkų susirinkimas (šiuo atveju – Molėtų rajono savivaldybės taryba) priima sprendimą dėl audito įmonės išrinkimo ir nustato audito paslaugų apmokėjimo sąlygas.

Parengto sprendimo projekto tikslas – išrinkti audito įmonę Bendrovės 2015 ir 2016 metų finansinių ataskaitų rinkinių auditui atlikti ir nustatyti audito paslaugų apmokėjimo sąlygas.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 16 straipsnio 2 dalies 24 punktas, 4 dalis;

Lietuvos Respublikos akcinių bendrovių įstatymo 20 straipsnio 1 dalies 5 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomos teisės aktų nuostatos.

Neigiamų pasekmių nenumatoma.

**4. Priemonės sprendimui įgyvendinti**

Atliktas Bendrovės 2015 ir 2016 metų finansinių ataskaitų rinkinių auditas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Už audito paslaugų atlikimą Bendrovė iš savo biudžeto lėšų sumokės 1300,0 Eur (be PVM, kiekvienais metais sumokant po 650,0 Eur).

**6. Vykdytojai, įvykdymo terminai**

Sprendimo vykdytojas – UAB Molėtų autobusų parkas.

Parengė

Aldona Rusteikienė

Turto skyriaus vedėja